xehosu ; CAleċijiriet Van Qalin Ateni DD, (3822-1891) Fit-8 ta' April 1866, il-Prepositura tal-Kolleġġjata Elenjana sfat vakanti, meta l-Prepostu ta' dak iż-żmien Dun Kalċidon Agius, ħa l-pussess ta' Kanonku Penitenzier tal-Katidral. L-Isqof Gaetano Pace Forno ħatar lil Kanonku Gwanni Battista Borg bħala Vigarju Kurat sabiex imexxi l-Parroċċa Elenjana, sakemm jinħatar Prepostu ġdid. Fis-26 t'April 1866, sar il-konkors (eżami) biex jinħatar Prepostu ġdid. Kien hemm tliet konkorrenti u minn fosthom intgħażel is-saċerdot Karkariż Dr Gwann Buġeja, li nħatar Prepostu-Arċipriet mis- Santa Sede. Iżda fis-7 ta' Mejju 1866, Dun Gwann irrinunzja għa din il-kariga. Sadanittant il-Kan. Giovanni Battista Borg baqa' jmexxi l-parroċċa Elenjana bħla Vigarju Kurat. Nhar l-Erbgħa 26 ta' Settembru 1866, sar konkors ieħor għall-Prepositura. Kien hemm ħames konkorrenti u minn fosthom intgħażel il-Kan. Dun Salvinu Spiteri D.D., Primiċerju tal-Kapitlu tal- Isla. Iben il-miżżewġin Luigi Spiteri u Conċetta nee Farrugia, Dun Salvin twieled fl-Isla, fit-30 ta' Marzu 1822, u ġie mgħammad fl-istess jum fil-Kolleġġjata tal-Isla, mill-Kan. Mogħni bil-vokazzjoni saċerdotali, iż-żgħażugħ Spiteri ingħata l-ewwel tonsura fil-5 ta' Mejju tal- 1839, f'ċerimonja li saret fil-kappella tal-Palazz tal-Isqof il-Belt Valletta, mill-Isqof Mons F. S. Caruana. Gie ordnat saċerdot mill-Isqof Awżiljarju Mons. Publiju Marija Sant fl-1846, fil-Knisja Parrokkjali ta' San Pawl tar-Rabat u sentejn wara fit-8 ta' Awwissu 1848, f'ċerimonja li saret fil- Knisja tal-Ġiżwiti l-Belt. Dun Salvin ingħata d-Dottorat fit-Teoloija. Missjunarju Appostoliku, fil-21 ta' Lulju 1852, Dun Salvin inħatar Kanonku Primiċerju, l-ewwel dinjita' tal-Kapitlu Senglean. Prepostu ta' Birkirkara Fit-13 ta' Marzu 1867, Dun Salvin ħa l-pussess ta' Prepostu-Arċipriet fil-Kolleġġjata Elenjana mill-Vigarju Ġenerali Kan. It-territorju tal-parroċċa Elenjana f'dak iż-żmien kien differenti minn dak tal-lum. Fit-2 ta' Marzu 1867, l-Imsida kienet inqatgħet minn Birkirkara u saret parroċċa għaliha, iżda l-parroċċa Elenjana tal-1807 kienet tikkomprendi t-territorju kollu ta' Birkirkara u Fleur-de-Ivs, Santa Venera, parti mill-Ħamrun, u t-territorju fejn illum hemm il-parroċċa tal-Gżira, tas-Sliema, San Ġiljan, is-Swieqi, Pembroke u San Gwann. Il-parti l-kbira tal-popolazzjoni kienet toqgħod f'Birkirkara, iżda kien hemm home mikrija imdaqqsa kemm f'tas-Sliema, u kemm f'San Ġiljan. Għaldaqstantdawn iż- żewġ irħula marittimi kellhom viċi-parroku residenti. F'San Ġiljan il-Viċi-Parroku kien Dun Ġużepp Scerri, f'Tas-Sliema Dun Karm Casha Gerada. F'Birkirkara, il-Prepostu Spiteri kellu wkoll l-għajnuna ta' Viċi-Parroċċi, fosthom Dun Franisk Saver Vassallo li kien il-Viċi Parroku fl-1871. Saċerdoti Ġodda Matul il-parrokat tal-Prepostu Spiteri, Birkirkara kellha sitt saċerdoti ġodda li kienu: 1873 Dun Karm Sammut u Dun Franisk Magri 1875 Dun Feliċ Pirotta Devozzjoni Ġdida (1875) Matul il-parrokat tal-Prepostu Spiteri, nibtet fil-kolleġġjata Elenjana devozzjoni Marjana ġdida, dik lejn il-Madonna tas-Sacro Cuor, u għal dan il-għan twaqqfet ukoll kongregazzjoni. Sar kwadru b'dan it-titlu Marjan, li tbierek mill-Prepostu Spiteri nhar il-Ħadd 27 ta' Ġunju 1875, u wara ġie espost fuq l-altar tal-Madonna taċ-Ċintura. Wara l-kant tal-Għasar, Dun Ġwann Bugeja, DD, għamel għamel diskors fuq l-oriġini u s-sinjifikat ta' din id-devozzjoni Marjana. Il-funzjoni ntemmet bil-kant tas-Salve Regina, il-Litanija u l-Barka Sagramentali. F'din l-okkażjoni, fil-kolleġġjata Elenjana, twaqqfet ukoll kongregazzjoni ġdida, dik tal-Madonna tas-Sacro Cuor. Fl-istess jum, fil-quddiesa parrokkjali filgħodu, il-Prepostu Spiteri spjega l-vantaġġi u l-obbligi tal-Indulġenzi marbutin magħha. Fl-istess jum numru kbir ta' nies inkitbu fiha. Kanonku tal-Katidral Minbarra li kien Prepostu Arċipriet, fit-13 ta' Marzu 1868, il-Prepostu Spiteri ġie maħtur Prokuratur tal-altar tal-Lunzjata fil-Kolleġġjata Elenjana. Fl-1877, il-Prepostu Spiteri ġie maħtur Kanonku tal-Katidral, u b'hekk spiċċa mill-kariga ta' Prepostu. Huwa miet fid-dar tiegħu f'Birkirkara fl-1 ta' Lulju 1891, fl-eta' ta' 69 sena. Il-funeral tiegħu sar l-għada, it-2 ta' Lulju 1891. Il-kadavru tiegħu ġie meħud proċessjonalment sal-kolleġġjata Elenjana mill-kapitlu, kleru u fratellanzi. Wara uffiċjatura u quddiesa solenni bil-mużika, ġie midfun fil- Kor fil-qabar tal-Preposti. A(rkivju) Parrokjali) B'(Kara) LIBRO XIV BATTESIMO Frar 1860-Mejju 1869. Il-Kan GB Borg għammed l-ewwel darba bħala Vigarju Kurat fit-8-IV-1866. L-istess Kanonku G Borg ġie maħtur ukoll bħala Amministratur tar-renti tal-Prepositura, li kienet vakanti Ara A(rkivju) N(azzjonali) M(alti) CSG / 041 / 38 letter to Rev Canon V Galea 23-IV-1866, No 3454. Minn dan ir-reistru jirrizulta li l-Kanonku Borg kien gadu fil-kariga ta' Vigarju Kurat fil-11 ta' Marzu 1867. A(rkivju) P(arrokkjali) S(englea) Reistru tal-Magmudijiet Vol VIII p 104 A(rkivju) K(atidral) M(alta) R.V. 16 ORDINATIONES CARUANA, 1831-1847 p 167 A.P.B. LIBRO XIV BATTESIMO, op cit 11 ta' Marzu 1867 ….miktub mill-Prepostu Spiteri stess Ibid. Tagħrif fil-pussess tal-awtur Huwa baqa' jamministra din il-parrokija sad-29 ta' Mejju 1877. Ara l-istess manuskritt 11, tat id-data 29.V.1877 a) 46 Għaqda Mużikali Sant'Elena Birkirkara A.D. 1919 mm www.sainthelenbc.org